smcproject/ml-wiki-sentences huggingface dataset:
ഇന്റർനെറ്റ് മൂവി ഡാറ്റാബേസിൽ നിന്ന് കാവ്യ ഷെട്ടി AAdya Foundation അവലംബം ↑ ↑ ↑ ↑ ↑ ↑
കാവേരിക്കുളം ഇംഗ്ലീഷ് വിലാസം https://ml.wikipedia.org/wiki/Kaverikulam
കാസർഗോഡ് ജില്ലയിലെ കോടോം ബേളൂർ ഗ്രാമപഞ്ചായത്തിൽ ചക്കിട്ടടുക്കത്തിനടുത്ത് നരയർ മലയിൽ ഉള്ള ഒരു സ്ഥലമാണ്‌ കാവേരിക്കുളം .
കൊടും വേനലിൽ പോലും ഉറവ വറ്റാത്ത ഒരു ചെറിയ കുളം ഉള്ളതിനാലാണ്‌ സ്ഥലത്തിന്‌ ആ പേരു ലഭിച്ചത്.
സമുദ്ര നിരപ്പിൽ നിന്നും ഉയർന്ന പ്രദേശമാണിത്.
തൊട്ടടുത്തു തന്നെ മാലോം സം‌രക്ഷിതവനപ്രദേശമാണ്‌.
സ്വദേശികളായ ധാരാളം സഞ്ചാരികൾ വന്നുപോകുന്ന ഒരു പ്രദേശമാണിത്.
സ്ഥലവുമായി ബന്ധപ്പെട്ട ഐതിഹ്യം
പശ്ചിമഘട്ടമലനിരയിൽ സ്ഥിതിചെയ്യുന്ന കാവേരിക്കുളത്തിന്‌ കർണാടകയിലെ ബാഗമണ്ഡലത്തുള്ള തലക്കാവേരിയുമായി ബന്ധമുണ്ടെന്നു നാട്ടുകാർ വിശ്വസിക്കുന്നു.
തലക്കാവേരി ക്ഷേത്രത്തിലെ ദേവി ആദ്യം കുടിയിരുന്നത് കാവേരിക്കുളത്തായിരുന്നുവെന്നും ഏതോ തർക്കത്തിനൊടുവിൽ സ്ഥലത്തെ പ്രധാന ആരാധനാമൂർത്തിയായ ശിവനുമായി പിണങ്ങി തലക്കാവേരിയിലേക്കു പോവുകയാണുണ്ടായതെന്നുമാണ്‌ ഐതിഹ്യം.
സ്ഥലനാമങ്ങൾ തമ്മിലുള്ള സാമ്യത്തെ മുൻ‌നിർത്തി ഈ ഐതിഹ്യം രൂഢമൂലമാവുകയായിരുന്നു.
മലയിടുക്കിലെ ഈ പ്രദേശം നല്ലൊരു ആവാസവ്യവസ്ഥയാണ്‌.
ധാരാളം പക്ഷിമൃഗാദികൾ ഉള്ളതും മനുഷ്യരുടെ അനാവശ്യ ഇടപെടലുകൾ വളരെ കുറവുള്ളതുമായ ഒരു പ്രദേശമായിരുന്നു കാവേരിക്കുളം.
സമുദ്രനിരപ്പിൽ നിന്നും ഏറെ ഉയർ‌ന്ന പ്രദേശമായിട്ടുകൂടി നല്ല നീരുറവയുള്ള ഈ പ്രദേശം സഞ്ചാരികളെ ആകർഷിക്കാൻ പറ്റിയതാണ്‌.
സമീപകാലത്തായി സ്വകാര്യമേഖലയിൽ ഉള്ളവർ കാവേരിക്കുളത്തിനു ചുറ്റുവട്ടത്തുള്ള സ്ഥലങ്ങൾ വൻതോതിൽ കരസ്ഥമാക്കി വമ്പിച്ച രീതിയിൽ നിർമ്മാണപ്രവർത്തനങ്ങൾ നടത്തുവരുന്നുണ്ട്.
ഇതോടൊപ്പം കരിങ്കൽ ഖനനം നല്ലരീതിയിൽ നടക്കുന്നതിനാൽ, പ്രകൃതിജന്യമായ ആവാസവ്യവസ്ഥയെ നശിപ്പിച്ചുകൊണ്ടുള്ള പ്രവർത്തങ്ങളെ പ്രദേശവാസികൾ കൂട്ടുചേർന്ന് എതിരിക്കുന്നുണ്ട്.
കാഞ്ഞങ്ങാട് നിന്നും 20 കിലോമീറ്റർ അകലെയാണ് ഒടയഞ്ചാൽ .
ഒടയഞ്ചാലിൽ നിന്നും ഓട്ടോറിക്ഷയിലോ ജീപ്പിലോ ആയി നരയർ എന്ന സ്ഥലത്ത് എത്തിച്ചേരുക.
നരയറിൽ നിന്നും ഒരു പഞ്ചായത്ത് റോഡ് കാവേരിക്കുളത്തിലേക്ക് ഉണ്ട്.
മുക്കാൽ മണിക്കൂറോളം യാത്ര ചെയ്താൽ കാവേരിക്കുളത്ത് എത്തിച്ചേരാവുന്നതാണ്.
ചിത്രങ്ങൾ കാവേരിക്കുളത്തിൽ ഉള്ള നീർച്ചാൽ കാവേരിക്കുളത്തോട് ചേർന്ന ജണ്ട സമീപത്തെ പാറകൾ കാവേരിക്കുളം വള്ളിപ്പടർപ്പുകളാൽ മൂടിയത് കുളത്തിനകവശം അവലംബം
കീൻപുരം
എറണാകുളം ജില്ലയിലെ ഒരു പ്രദേശമാണ് കീൻപുരം .
ആലുവയ്ക്കടുത്തുള്ള സൗത്ത് വാഴക്കുളം എന്ന പട്ടണത്തിനടുത്താണ് കീൻപുരം.
കീർത്തന കുമാർ ഈ ലേഖനം ഒരു അനാഥലേഖനമാണ് .
(March 2015) ( March 2015 )
കീർത്തന കുമാർ ബാംഗ്ലൂർകാരിയായ നടിയും സംവിധായികയും ചലചിത്ര നിർമ്മാതാവുമാണ്.
അവർ അരങ്ങി(theatre)നെപറ്റിയും ചലചിത്രത്തെ പറ്റിയും അനേകം ദേശീയപത്രങ്ങളിലും ആനുകാലികങ്ങളിലും എഴുതാറുണ്ട്.
അവർക്ക്  European Classics ലും അമേരിക്കൻ സാഹിത്യത്തിലും ബിരുദമുണ്ട്.
അവർ അരങ്ങിനും ചലചിത്രത്തിനും നൽകിയ സംഭാവനകൾക്ക് പ്രധാനപ്പെട്ട പുരസ്കാരങ്ങളും വിശിഷ്ടംഗത്വവും ലഭിച്ചിട്ടുണ്ട്.
കീർത്തി മന്ദിർ, പോർബന്തർ ഇംഗ്ലീഷ് വിലാസം https://ml.wikipedia.org/wiki/Kirti_Mandir,_Porbandar മഹാത്മാഗാന്ധിയുടെ ജന്മസ്ഥലമായ പോർബന്തർ
മഹാത്മാഗാന്ധിയുടെയും കസ്തൂർബാ ഗാന്ധിയുടെയും സ്മരണയ്ക്കായി ഗുജറാത്തിലെ പോർബന്തറിൽ നിർമ്മിച്ചിരിക്കുന്ന സ്മാരകമാണ് കീർത്തി മന്ദിർ .
ഈ സ്മാരകത്തിനു സമീപമുള്ള ഭവനത്തിലാണ് 1869 ഒക്ടോബർ 2-ന് ഗാന്ധിജി ജനിച്ചത്.
1944-ൽ ആഗാഖാൻ കൊട്ടാരത്തിൽ നിന്നു ഗാന്ധിജി ജയിൽമോചിതനായപ്പോൾ അദ്ദേഹത്തിന്റെ ജന്മനാട്ടിൽ മനോഹരമായ ഒരു സ്മാരകം നിർമ്മിക്കുവാൻ ജനങ്ങൾ തീരുമാനിച്ചു..
പോർബന്ധറിലെ മഹാരാജാവ്, എച്ച്.എച്ച്. മഹാറാണാ ശ്രീ നട്വർസിംഗ്ജി , രാജ് രത്ന , നാൻജി ഭായ് കാളിദാസ് മേത്ത , അദ്ദേഹത്തിന്റെ പത്നി എന്നിവർ ചേർന്നാണ് സ്മാരകം പണികഴിപ്പിച്ചത്.
സ്മാരകത്തിന്റെ നിർമ്മാണം തുടങ്ങുന്നതിനു മുമ്പു തന്നെ ഗാന്ധിജിയുടെ ജന്മഗൃഹം നാൻജിഭായിയും സംഘവും വിലയ്ക്കു വാങ്ങിയിരുന്നു.
ഗാന്ധിജി തന്നെയാണ് വീടിന്റെ രേഖകൾ നാൻജിഭായിക്കു കൈമാറിയത്.
ഗാന്ധിജി ഒപ്പുവച്ച വിൽപ്പന രേഖകൾ കീർത്തി മന്ദിരത്തിൽ ഇപ്പോഴും പ്രദർശനത്തിനു വച്ചിട്ടുണ്ട്.
ഗാന്ധിജിയുടെ ജന്മഗൃഹം
ഗാന്ധിജിയുടെ ഭവനത്തിനു മൂന്ന് നിലകളാണുള്ളത്.
ഹവേലിയുടെ ആകൃതിയിയിൽ നിർമ്മിച്ചിരിക്കുന്ന ഈ ഭവനം  പതിനേഴാം നൂറ്റാണ്ടിൽ ഗാന്ധിജിയുടെ മുതുമുത്തശ്ശൻ ഹർജീവൻ റായ്ദാസ് ഗാന്ധി ഒരു സ്ത്രീയുടെ കൈയ്യിൽ നിന്നും വിലയ്ക്കു വാങ്ങിയതാണ്.
ഈ ഭവനത്തിലാണ് ഗാന്ധിജിയും അദ്ദേഹത്തിന്റെ പിതാവ് കരംചന്ദും പിതാമഹൻ ഉത്തംചന്ദും ജീവിച്ചിരുന്നത്.
കീർത്തി മന്ദിറിന്റെ നിർമ്മാണം
1947-ൽ ദർബാർ ഗോപാൽദാസ് ദേശായി കീർത്തി മന്ദിറിന്റെ ശിലാസ്ഥാപനകർമ്മം നിർവ്വഹിച്ചു.
വ്യവസായിയായിരുന്ന നാൻജി കാളിദാസ് മേത്തയാണ് കീർത്തി മന്ദിറിന്റെ നിർമ്മാണത്തിൽ നിർണായക പങ്കുവഹിച്ചത്.
ഗാന്ധിജിയുടെ മരണശേഷം 1950-ൽ കീർത്തി മന്ദിറിന്റെ പണി പൂർത്തിയായി.
1950 മേയ് 27-ന് അന്നത്തെ ആഭ്യന്തരവകുപ്പ് മന്ത്രി സർദാർ വല്ലഭായി പട്ടേൽ ഈ സ്മാരകം ഉദ്ഘാടനം ചെയ്ത് പൊതുജനങ്ങൾക്കായി തുറന്നുകൊടുത്തു.
കേന്ദ്ര സർക്കാരിനാണ് ഈ സ്മാരകത്തിന്റെ സംരക്ഷണച്ചുമതലയുള്ളത്.
കീർത്തി മന്ദിറിന്റെ ഉയരം 79 അടിയാണ് .
ഇത് ഗാന്ധിജിയുടെ 79 വർഷം നീണ്ട ജീവിതത്തെ സൂചിപ്പിക്കുന്നു.
ഹിന്ദുമതം , ബുദ്ധമതം , ജൈനമതം , പാഴ്സിമതം , ക്രിസ്തുമതം , ഇസ്ലാംമതം എന്നിവയുടെ സാംസ്കാരികാംശങ്ങളടങ്ങിയ വാസ്തുവിദ്യാശൈലിയാണ് കീർത്തി മന്ദിറിന്റെ നിർമ്മാണത്തിനായി സ്വീകരിച്ചിരിക്കുന്നത്.
പോർബന്ധർ സ്വദേശിയായ പുരുഷോത്തംഭായ് മിസ്ത്രിയാണ് കീർത്തി മന്ദിറിന്റെ ശിൽപ്പി.
കീർത്തി മന്ദിറിന്റെ ഉൾഭാഗത്ത് ഗാന്ധിജിയുടെയും കസ്തൂർബാഗാന്ധിയുടെയും എണ്ണച്ചായാ ചിത്രങ്ങൾ സ്ഥാപിച്ചിട്ടുണ്ട്.
ഇതോടൊപ്പം ഗാന്ധിജിയുടെ ജീവിതവുമായി ബന്ധപ്പെട്ട പല വസ്തുക്കളും കീർത്തി മന്ദിറിൽ കാണാൻ സാധിക്കും.
കീർത്തി മന്ദിർ സന്ദർശിക്കുന്നതിനായി വിദേശികൾ ഉൾപ്പെടെയുള്ളവർ ഇവിടെയെത്താറുണ്ട്.
ചിത്രശാല ഗാന്ധിജിയുടെ വീട് 2012 ഡിസംബറിൽ ഗാന്ധിജിയുടെ പഠനമുറി അവലംബം പുറം കണ്ണികൾ Kirti Mandir, Porbandar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
21°38′28″N 69°36′2″E ﻿ / ﻿ 21.64111°N 69.60056°E ﻿ / 21.64111; 69.60056
കീർത്തി സുരേഷ് ഇംഗ്ലീഷ് വിലാസം https://ml.wikipedia.org/wiki/Keerthysuresh
മലയാള ചലച്ചിത്ര രംഗത്ത് പ്രവർത്തിക്കുന്ന ഒരു അഭിനേത്രിയാണ് കീർത്തി സുരേഷ്.
ഇവർ, പ്രശസ്ത ചലച്ചിത്ര നിർമ്മാതാവ് സുരേഷ് കുമാറിന്റേയും പഴയകാല ചലച്ചിത്ര നടി മേനകയുടെയും മകളാണ്.
2000-ൽ ബാലതാരമായി ചലച്ചിത്രങ്ങളിൽ അഭിനയിച്ച കീർത്തി, പഠനവും ഫാഷൻ ഡിസൈനിൽ ബിരുദവും നേടിയ ശേഷം മുഖ്യകഥാപാത്രങ്ങളെ അവതരിപ്പിച്ചു കൊണ്ട് ചലച്ചിത്രരംഗത്തേക്ക് തിരിച്ചു വന്നു.
2013-ൽ പ്രിയദർശൻ - മോഹൻലാൽ കൂട്ടുകെട്ടിൽ പിറന്ന ഗീതാഞ്ജലി എന്ന ചിത്രമാണ് നായികയായുള്ള കീർത്തിയുടെ ആദ്യ ചലച്ചിത്രം.
കീർത്തി സുരേഷ് 1992 ൽ തിരുവനന്തപുരത്ത് ജനനം.
അച്ഛൻ പ്രശസ്ത ചലച്ചിത്ര നിർമ്മാതാവ് സുരേഷ്കുമാർ അമ്മ ചലച്ചിത്ര നടി മേനകയുമാണ് .
സഹോദരി രേവതി എന്നിവരാണ്‌.
2002 ൽ കുബേരൻ (ചലച്ചിത്രം) എന്ന ചിത്രത്തിലുടെ ബാലതാരമായിട്ടാണ് കീർത്തി മലയാള ചലച്ചിത്ര രംഗത്തേക്ക് കടന്നു വന്നത് ഇതിനു ശേഷം ഒട്ടേറെ ചിത്രത്തിൽ അഭിനയിച്ചു 2013 ൽ പ്രിയദർശൻ മോഹൻലാൽ കുട്ടുകെട്ടിൽ പിറന്ന ഗീതാഞ്ജലി (2013 മലയാള ചലച്ചിത്രം) എന്ന ചിത്രത്തിലുടെ നായിക സ്ഥാനത്തേക്ക് വന്നു.
പ്രാഥമികവിദ്യാഭ്യാസം  തിരുവനന്തപുരത്ത് പട്ടം എന്ന സ്ഥലത്തെ കേന്ദ്രിയവിദ്യാലയത്തിൽ ആയിരുന്നു.
സ്കൂളിൽ വെച്ച് നിന്തൽ മത്സരത്തിൽ ചാമ്പ്യൻ പട്ടം ലഭിച്ചിട്ടുണ്ട് .
സ്കൂൾ വിദ്യാഭ്യാസത്തിനു ശേഷം ന്യൂ ഡൽഹിയിൽ പിയരെൽ അക്കാദമിയിൽ നിന്നും ഫാഷൻ ഫാഷൻ ഡിസൈനിങ്ങിൽ ബിരുദമെടുത്തു.
ഫാഷൻ ഡിസൈനിങ്ങിൽ താൽപരിയം ഉള്ളതുകൊണ്ട് ലെണ്ട്നിൽനിന്നുംമായി ഫാഷൻ ഡിസൈനിഗ് പഠനം പൂർത്തിയാക്കി.
അഭിനയിച്ച ചലച്ചിത്രങ്ങൾ പുരസ്കാരങ്ങൾ വർഷം പുരസ്കാരം വിഭാഗം ചലച്ചിത്രങ്ങൾ കുറിപ്പുകൾ 2014 ഏഷ്യാനെറ്റ് ചലച്ചിത്ര പുരസ്കാരം പുതുമുഖ നടി ഗീതാഞ്ജലി 2014 ദക്ഷിണേന്ത്യൻ അന്താരാഷ്ട്ര ചലച്ചിത്ര പുരസ്കാരം പുതുമുഖ നടി ഗീതാഞ്ജലി 2014 വയലാർ ചലച്ചിത്ര പുരസ്കാരം മികച്ച രണ്ടാമത്തെ നടി ഗീതാഞ്ജലി, റിംഗ്‌ മാസ്റ്റർ 2014 നാന ചലച്ചിത്ര പുരസ്കാരം പുതുമുഖ നടി ഗീതാഞ്ജലി 2019 മികച്ച നടി മഹാനടി അവലംബം പുറംകണ്ണികൾ Keerthy Suresh എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് കീർത്തി സുരേഷ് ഔദ്യോഗിക വെബ്സൈറ്റ്
കീർത്തന ശബരീഷ്
കീർത്തന ശബരീഷ് (Keerthana Sabarish) (ജനനം: ജൂൺ 15, 1996) മലയാളം , കന്നഡ , തെലുഗു സിനിമകളിലെ ഒരു പിന്നണി ഗായികയാണ് .
ഏഷ്യാനെറ്റിന്റെ ഐഡിയ സ്റ്റാർസിംഗർ സീസൺ 7 എന്ന പരിപാടിയിൽ സെമി ഫൈനൽ റൗണ്ടിൽ എത്തിയിട്ടുണ്ട്.
ശബരീശൻ-ഷീന ദമ്പതികളുടെ മകളാണ് കീർത്തന ശബരീഷ്.
സംഗീത പാരമ്പര്യമുള്ള കുടുംബത്തിലാണ് കീർത്തന ശബരീഷ് പിറന്നത്.
കലാഭവൻ മണി നായകനായി അഭിനയിച്ച മാനം തെളിഞ്ഞു എന്ന സിനിമയിൽ ബാബുജി ചിട്ടപ്പെടുത്തിയ നേരംപോയ് നേരംപോയേ എന്ന ഗാനത്തിലൂടെ പിന്നണിഗാനരംഗത്ത് പ്രവേശിച്ചു.
പിന്നീട് ഗോപി സുന്ദർ , ഷാൻ റഹ്മാൻ എന്നീ സംഗീത സംവിധായകർക്ക് വേണ്ടി പാടി.
കീർത്തന നിരവധി ടെലിവിഷൻ ഷോകളിൽ പങ്കെടുത്തിട്ടുണ്ട്.
സിനിമാഗാനങ്ങൾ (partial) ഗാനം സിനിമ സംഗീതസംവിധായകൻ നേരംപോയി നേരംപോയേ മാനം തെളിഞ്ഞു ബാബുജി ഉല്ലാസപ്പൂങ്കാറ്റേ ഞാൻ സിൽക്ക് ജാസി ഗിഫ്റ്റ് മദന മദന സിൽക്ക് ജാസ്സി ഗിഫ്റ്റ് മുതമൈ ചില സിൽക്ക് ജാസ്സി ഗിഫ്റ്റ് മായാമോഹിനി സിൽക്ക് ജാസ്സി ഗിഫ്റ്റ് മച്ചതിൽ മുത്തങ്ങൾ സിൽക്ക് ജാസ്സി ഗിഫ്റ്റ് അമ്മ പൂവിനും (chorus) പത്തു കൽപ്പനകൾ മിഥുൻ ഈശ്വർ ചങ്ങാതി നന്നായാൽ ആട് 2 ഷാൻ റഹ്മാൻ മേഘം ഞാൻ മേഘം തേനീച്ചക്കൂടും പീരങ്കി പടയും തേജ് മെർവിൻ നക്ഷത്ര ചിന്തിന്റെ സ്റ്റേഷൻ 5 പ്രശാന്ത് കാനത്തൂർ നേട്ടങ്ങൾ സൂര്യ ടിവിയുടെ സംഗീത മഹായുദ്ധം എന്ന ടീവി ഷോയിൽ ഒന്നാം സമ്മാനം കരസ്ഥമാക്കി.
കോഴിക്കോട് ദേവരാജൻ മ്യൂസിക് അക്കാദമി സംഘടിപ്പിച്ച സെല്ലുലോയ്ഡ് സിംഗിംഗ് മത്സരത്തിൽ പട്ടം കരസ്ഥമാക്കി.
ഏഷ്യാനെറ്റിന്റെ ഐഡിയ സ്റ്റാർസിംഗർ സീസൺ ഏഴിലെ സെമിഫൈനലിസ്റ്റ്.
കേരള സംസ്ഥാന യുവജനോത്സവം 2012-ൽ ലളിതസംഗീതം വിജയി.
കേരള സംസ്ഥാന യുവജനോത്സവം 2014-ൽ ലളിതസംഗീതം വിജയി അവലംബം
കീസ്റ്റോൺ ഇംഗ്ലീഷ് വിലാസം https://ml.wikipedia.org/wiki/Keystone
ഒരു കമാനത്തിന്റെ ഏറ്റവും മുകളിലായി ആപ്പിന്റെ രൂപത്തിൽ വച്ചിരിക്കുന്ന കല്ലാണ് കീസ്റ്റോൺ (Keystone ) .
ഏറ്റവും കുറച്ചു ഭാരം താങ്ങുന്ന ഈ കല്ലാണ് കമാനത്തിന്റെ നിർമ്മാണത്തിൽ അവസാനം വയ്ക്കുന്നത്.
ഈ കല്ല് വയ്ക്കുന്നതോടു കൂടി മാത്രമേ സ്വന്തം നിലയിൽ നിൽക്കാൻ കമാനത്തിനു കഴിയുകയുള്ളൂ.
Voussoir stones of an arch ചിത്രശാല Keystone with profile of man, Palazzo Giusti , Verona, Italy The York Minster Chapter House rib-vault ceiling with central and peripheral keystones A boss depicting Jesus Christ decorates the keystone in the rib-vaulting at Chapel of St. Anne in Malbork , 14th century.
Ornamental keystone over portal Bossed keystone in the ceiling of an apse chapel ( Toulouse Cathedral ) Symbolic shape Arches with equal-size voussoirs and keystones, Mosque of Cordoba, Spain The keystone of the gateway to the Venetian arsenal at Gouvia in Corfu carries the inscription "ZBM ANNO MDCCLXXVlll" where "ZBM" are probably the initials of one of the ship captains who constructed the arsenal.
അവലംബം പുറത്തേക്കുള്ള കണ്ണികൾ Keystone എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കീസ്റ്റോൺ സ്പീഷിസ് ഇംഗ്ലീഷ് വിലാസം https://ml.wikipedia.org/wiki/Keystone_species ജഗ്വാർ , കീസ്റ്റോൺ സ്പീഷിസിന് ഉദാഹരണം
ഒരു സ്പീഷിസിന് അതു ജീവിക്കുന്ന പരിസ്ഥിതിയിൽ അതിനുള്ള എണ്ണത്തിന് ആനുപാതികമല്ലാത്തതിനേക്കാളും വളരെയേറെ സ്വാധീനം ചെലുത്താൻ കഴിയുമെങ്കിൽ ആ സ്പീഷിസിനെ കീസ്റ്റോൺ സ്പീഷിസ് (Keystone species) എന്നു വിളിക്കുന്നു.
ആ പരിസ്ഥിതിയുടെ സുസ്ഥിരമായ നിലനിൽപ്പിനും മറ്റു ഏതെല്ലാം സ്പീഷിസുകൾ എത്രത്തോളം ഉണ്ടെങ്കിൽ ആ പരിസ്ഥിതിക്ക് സുഗമമായി നിലനിൽക്കാനാവുമെന്നുമെല്ലാം തീരുമാനിക്കാൻ തക്ക ശേഷിയുള്ളതാണ് കീസ്റ്റോൺ സ്പീഷിസ്.
ഒരു കമാനത്തിലെ കീസ്റ്റോണിനു തുല്യമായ സ്ഥാനമാണ് ഇവയ്ക്കും ഉള്ളത്.
കമാനത്തിലെ ഏറ്റവും കുറവ് ഭാരം വഹിക്കുമ്പോഴും ഇത് ഇല്ലെങ്കിൽ കമാനം പൊളിഞ്ഞ് താഴെവീഴുകയാണു ചെയ്യുക.
അതുപോലെ കീസ്റ്റോൺ സ്പീഷിസിന്റെ അഭാവത്തിൽ, അവ എത്രതന്നെ കുറച്ചുമാത്രമാണ് ഉണ്ടായിരുന്നതെങ്കിലും ആ പരിസ്ഥിതിക്ക് പ്രവചിക്കാൻ ആവാത്തവിധത്തിൽ മാറ്റങ്ങൾ ഉണ്ടാകും.
സംരക്ഷണ ജൈവശാസ്ത്രത്തിൽ ഈ ആശയത്തിന് വലിയ പ്രാധാന്യമുണ്ട്.
1969 -ൽ , വാഷിംഗ്‌ടൺ സർവ്വകലാശാലയിലെ ജന്തുശാസ്ത്ര പ്രഫസർ റോബർട്ട് ടി പെയിൻ ആണ് ഈ ആശയം മുന്നോട്ടുവച്ചത്.
ചില സസ്യാഹാരികൾ ഒരിടത്ത് വ്യാപിച്ചിരിക്കുന്ന പ്രത്യേക സസ്യങ്ങളെ മുഴുവൻ തിന്നു തീർക്കുന്നതിൽ നിന്നും അവയെ തടയാൻ ചെറിയ ഒരു മാംസാഹാരിയായ ജീവിക്കു കഴിയും.
ഇവയുടെ എണ്ണം എത്രതന്നെ കുറവായാലും ഇവ ഇല്ലാതിരുന്നെങ്കിൽ സസ്യാഹാരികളുടെ എണ്ണം ക്രമാതീതമായി വർദ്ധിച്ച് ചെടികളെ തുടച്ചുനീക്കുമായിരുന്നു.
അങ്ങനെ പരിസ്ഥിതിയുടെ മുഖച്ഛായ തന്നെ മാറ്റിമറിക്കാൻ വയ്ക്കു കഴിയും.
അവലംബം പുറത്തേക്കുള്ള കണ്ണികൾ Keystone species എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കീർത്തനം
കാർണ്ണാടക സംഗീതത്തിലെ ഒരു ഗാനരീതിയാണ് കീർത്തനം.
ഇതിനു പല്ലവി, അനുപല്ലവി, ചരണം എന്നിങ്ങനെ മൂന്നു ഭാഗങ്ങൾ ഉണ്ട്.
ചില കീർത്തനങ്ങൾക്ക് കൂടുതൽ ചരണങ്ങൾ ഉണ്ടാവും.
അപ്പോൾ ചരണം 1, ചരണം 2 എന്നിങ്ങനെ എഴുതിക്കാണിക്കും.
ദൈവത്തെ പ്രകീർത്തിച്ചുകൊണ്ടുള്ള സാഹിത്യമാണ് കീർത്തനങ്ങൾ.
പ്രശസ്തരായ എല്ലാ ഗാനരചയിതാക്കളും കീർത്തനങ്ങൾ രചിച്ചിട്ടുണ്ട്.
ഹംസധ്വനിയിലെ  വാതാപി ഗണപതിം ഭജേ, മോഹനരാഗത്തിലെ പരിപാഹി മാം തുടങ്ങിയവ പ്രശസ്ത കീർത്തനങ്ങൾ ആണ്‌.
എസ്. ജി. കിട്ടപ്പ ഇംഗ്ലീഷ് വിലാസം https://ml.wikipedia.org/wiki/S_G_Kittappa
തമിഴ് ഗായകനും ,നാടക നടനുമായ എസ് .
ജി. എന്ന കിട്ടപ്പ പഴയ തിരുവിതാംകൂറിലെ ചെങ്കോട്ടയിൽ ജനിച്ചു.
( 1906–1933 ) സിനിമയുടെ ആവിർഭാവത്തിനു മുമ്പുള്ള കാലയളവിലാണ്അദ്ദേഹം  സജീവമായിരുന്നത്.
ഗായികയായ കെ.ബി.സുന്ദരാംബാളിന്റെ ഭർത്താവുമായിരുന്നു കിട്ടപ്പ.
എസ്. ജെ. ജനനി ഇംഗ്ലീഷ് വിലാസം https://ml.wikipedia.org/wiki/S.
_Jananiy
കൂഡലൂർ ജനനി എന്നും എസ്.ജെ. ജനനി (S. J. Jananiy) എന്നും അറിയപ്പെടുന്ന സുബ്രഹ്മണ്യൻ ജയാ ജനനി ചെന്നൈയിലെ ഒരു ഇന്ത്യൻ സംഗീതജ്ഞ, ഗായിക-ഗാനരചയിതാവ്, മൾട്ടി ഇൻസ്ട്രുമെന്റലിസ്റ്റ്, സംഗീതസംവിധാനം എന്നീ നിലകളിൽ പ്രശസ്തയാണ്.
2001- ൽ ഭാരത സർക്കാരിൽ നിന്ന് മികച്ച ദേശീയ ശിശു അവാർഡ് ലഭിച്ചു .
2003- ലെ തമിഴ്നാട് സർക്കാരിന്റെ കലൈ ഇളമണി അവാർഡ് ജനനിക്ക് ലഭിച്ചു.
കർണാടിക് ക്ലാസ്സിക്കൽ മ്യൂസിക്, ഹിന്ദുസ്ഥാൻ ക്ലാസിക്കൽ മ്യൂസിക്, വെസ്റ്റേൺ ക്ലാസിക്കൽ മ്യൂസിക് എന്നിവയിൽ ജനനി പരിശീലനം നേടിയിരുന്നു.
കീബോർഡിസ്റ്റും പിയാനിസ്റ്റും ആയ ജനനി സ്റ്റുഡിയോ റെക്കോർഡിംഗിനുള്ള വയലിൻ , വീണ , ഗിറ്റാർ എന്നിവയും വായിച്ചിരുന്നു.
അഖിലേന്ത്യാ റേഡിയോയിൽ ജനനി ഒരു ബി ഹൈ ഗ്രേഡ് ആർട്ടിസ്റ്റ് ആണ്.
തമിഴ്‌നാട്ടിലെ തിരുനെൽവേലിയിൽ ശാന്തി, വി. സുബ്രഹ്മണ്യൻ എന്നിവരുടെ മകളായി ജനനി ജനിച്ചു.
കടലൂരിലെ സെന്റ് മേരീസ് മെട്രിക്കുലേഷൻ ഹയർ സെക്കൻഡറി സ്കൂളിൽ ഒൻപതാം ക്ലാസ് വരെ വിദ്യാഭ്യാസം പൂർത്തിയാക്കി.
അവിടെ ഓരോ വർഷവും മികച്ച വോക്കലിസ്റ്റ് അവാർഡ് ലഭിച്ചിരുന്നു.
സെന്റ് മേരീസ് മെട്രിക്കുലേഷനിൽ ആയിരിക്കുമ്പോൾ, സംഗീത വിഭാഗത്തിൽ ദേശീയ തലത്തിൽ പോഗോ ടിവി നടത്തിയ പോഗോ അമേസിംഗ് കിഡ് അവാർഡിനും ജനനിയെ നാമനിർദ്ദേശം ചെയ്തു.
2006-ൽ അവളുടെ കുടുംബം ചെന്നൈയിലേക്ക് താമസം മാറ്റി.
അവിടെ ആദർശ് വിദ്യാലയ ഹയർ സെക്കൻഡറി സ്കൂളിൽ നിന്ന് മെട്രിക്കുലേഷൻ പൂർത്തിയാക്കി.
സേക്രഡ് ഹാർട്ട് മെട്രിക്കുലേഷൻ ഹയർ സെക്കൻഡറി സ്കൂളിൽ നിന്ന് തമിഴിൽ ഡിസ്റ്റിങ്ഷനോടെ ഹയർ സെക്കൻഡറി ബിരുദം നേടി.
2009-ൽ ചെന്നൈയിലെ സ്റ്റെല്ല മാരിസ് കോളേജിൽ ചേർന്ന ജനനി 2012-ൽ സാമ്പത്തിക ശാസ്ത്രത്തിൽ ബിരുദം നേടി.
ചെന്നൈയിലെ ക്വീൻ മേരീസ് കോളേജിൽ നിന്ന് മാസ്റ്റർ ഓഫ് ആർട്സ്, സംഗീതത്തിൽ മാസ്റ്റർ ഓഫ് ഫിലോസഫി ബിരുദങ്ങൾ നേടി.
2017-ലെ കണക്കനുസരിച്ച് ജനനി ക്വീൻ മേരീസ് കോളേജിൽ നിന്ന് സംഗീതത്തിൽ പിഎച്ച്ഡി ചെയ്യുകയായിരുന്നു .
സംഗീത ശൈലിയും സ്വാധീനവും
പ്രമുഖ കർണാടക ഗായകനായ മംഗലമ്പള്ളി ബാലമുരളികൃഷ്ണന്റെ ശിഷ്യയായിരുന്നു ജനനി.
നെയ്‌വേലി സന്താനഗോപാലൻ , ഇഞ്ചികുടി ഗണേശൻ, രുക്മിണി രമണി, ചിദംബരം ഷൺമുഖം, ഗീത ശ്രീനിവാസൻ, ഗുരു ലക്ഷ്മി എന്നിവരുടെ കീഴിൽ പരിശീലനം നേടി.
അഗസ്റ്റിൻ പോൾ, വി. ഗിരിധരൻ എന്നിവരുടെ കീഴിൽ കീബോർഡിൽ എട്ടാം ഗ്രേഡും ലണ്ടനിലെ ട്രിനിറ്റി കോളേജിൽ നിന്ന് വോക്കൽ എട്ടാം ഗ്രേഡും ജനനി പൂർത്തിയാക്കി.
ലണ്ടനിലെ ട്രിനിറ്റി കോളേജിൽ വെസ്റ്റേൺ ക്ലാസിക്കൽ വോക്കലിൽ എടിസിഎൽ തുടർന്നു.
പണ്ഡിറ്റ് കുൽദീപ് സാഗറിന്റെ ശിഷ്യത്വത്തിൽ ജനനി ഹിന്ദുസ്ഥാനി ശാസ്ത്രീയ സംഗീതം അഭ്യസിക്കുകയും അലഹബാദിലെ പ്രയാഗ് സംഗീത സമിതിയിൽ നിന്ന് സീനിയർ ഡിപ്ലോമ പൂർത്തിയാക്കുകയും ചെയ്തു.
കടലൂരിലെ തന്റെ ആദ്യ സ്റ്റേജ് ഷോയിൽ പങ്കെടുത്താണ് ജനനി അഞ്ചാം വയസ്സിൽ തന്റെ കരിയർ ആരംഭിച്ചത്.
കാലക്രമേണ, കർണാടക ക്ലാസിക്കൽ വോക്കൽ, ഫ്യൂഷൻ, ഭജൻ, ഭക്തി, ലൈറ്റ് മ്യൂസിക് എന്നിവയുടെ ആയിരത്തിലധികം സ്റ്റേജ് ഷോകളിൽ ജനാനി അവതരിപ്പിക്കുകയും നൂറിലധികം കർണാടക ക്ലാസിക്കൽ കീബോർഡ് സംഗീതകച്ചേരികൾ അവതരിപ്പിക്കുകയും ചെയ്തു.
എട്ടാമത്തെ വയസ്സിൽ ആനന്ദവികടൻ എന്ന തമിഴ് ഭാഷാ വാരിക മാസികയാണ് അവളെ സാധനായി നായകി (നേട്ടം) എന്ന് അംഗീകരിച്ചത്.
ദിനമണി എന്ന തമിഴ് ദിനപത്രത്തിന് അവളുടെ ഈഴു വയദു ഇസായ് കുയിൽ (ഏഴ് വയസ്സ് പ്രായമുള്ള കുക്കു ), പ്രമുഖ തമിഴ് കവിയും ഗാനരചയിതാവുമായ വൈരമുത്തു എന്നിവർ അവളെ നീ എൻ മകൾ (അന്നുമുതൽ എന്റെ മകൾ) എന്ന് ഒരു തമിഴ് വാരികയായ കുമുദത്തിന് നൽകിയ അഭിമുഖത്തിൽ പദവിനൽകി.
അവാർഡും അംഗീകാരവും ഇന്ത്യയുടെ വൈസ് പ്രസിഡന്റ് കിരൺ കാന്ത് (2001) മികച്ച നേട്ടത്തിനുള്ള നാഷണൽ ചൈൽഡ് അവാർഡ് പണ്ണിസെയ്സെൽവി തമിഴ് ഇസൈ മണ്ട്രം , തിരുവായൂർ (2002) 'മികച്ച നേട്ടത്തിന് മനിത ഉരുമൈ കഴഗം 2002-ൽ പോണ്ടിച്ചേരി മുഖ്യമന്ത്രിയായ എൻ. രംഗസ്വാമി , തമിഴ് നാട് സർക്കാരിന്റെ കലൈ ഇളംമണി (2003) ഇ.
കെ.പി സ്കൂൾ ഓഫ് ആർട്സ്, മായവരം (2003), ബാലാ അരുൾ ഇശൈ വാണി സുന്ദര വർഷനി പണ്ണിസെയ്സെൽവി, ആലാല സുന്ദര സഭ, കൂഡലൂർ (2003) വാണി വിലാസ് സഭയിൽ നിന്നുള്ള തെനിസായി വാണി , കുംഭകോണം (2004) പോഗോ ടിവിയിൽ പോഗോ അമാസിങ് കിഡ് (2005) 2007- ലെ കൂഡലൂർ സെൻട്രൽ റോട്ടറി ക്ലബ്ബിന്റെ വൊക്കേഷണൽ സർവ്വീസ് അവാർഡ് മദ്രാസ് നോർത്ത് വെസ്റ്റ് റോട്ടറി ക്ലബ്ബിൽ നിന്നുള്ള യങ് അച്ചീവർ അവാർഡ് (2007) ബാല സ്വർണ്ണ ജ്വാലാ അവാർഡ്- ജേണൽ ഓഫ് സ്കൂൾ സോഷ്യൽ വർക്ക്, ചെന്നൈ (2007) റൈസിംഗ് സ്റ്റാർ - ഇന്ത്യൻ സംഗീത അക്കാദമിയിൽ നിന്ന് ഐഡിയ ജൽസ ദേശീയ അവാർഡ് (2009) ലയൺസ് ക്ലബ് ഓഫ് മദ്രാസ് പെരിഫറൽ സിറ്റിയിൽ നിന്ന് 2009 ൽ വിദിവെള്ളി അച്ചിവർ അവാർഡ്.
ഭാരത് കലച്ചാർ (2011) ൽ നിന്നുള്ള യുവകലാഭാരതി കൂഡലൂർ സരസ്വതി ഗാനസഭയിൽ നിന്നുള്ള കൂഡലൂർ ഇസൈകുയിൽ (2009) ജയ വിദ്യാഭ്യാസവിദ്യാഭ്യാസത്തിൽനിന്നുള്ള ഇശൈവാണി , തിരുനന്ധരവർ (2010) മികച്ച ആർട്ടിസ്റ്റ് അവാർഡ് - ചെന്നൈയിലെ സ്റ്റெல்லா സ്റ്റെല്ല മാരിസ് കോളേജിൽ നിന്നുള്ള ക്ലാസിക്കൽ സംഗീതം (2012) ശ്രീ കൃഷ്ണഗാന സഭയിൽ നിന്നും മഹാരാജപുരം സന്താനം എൻഡോവ്മെൻറ് സമ്മാനം (2012) തയാഗ ബ്രഹ്മ ഗാനസഭയുടെ മികച്ച ജൂനിയർ വോക്കലിസ്റ്റ് അവാർഡ് , വാണി മഹൽ (2013) മഹാകവി ഭാരതി നർപനി മന്ദ്രം (2014) തമിഴ്സായി കലൈമണി ചെന്നൈ ക്യൂൻ മേരിസ് കോളേജിൽ എം.എ ഇന്ത്യൻ സംഗീതത്തിനുള്ള ഓഎസ്എ പുരസ്കാരം ചെന്നൈ ക്യൂൻ മേരിസ് കോളേജിൽ എം.എ ഇന്ത്യൻ സംഗീതത്തിനുള്ള ചന്ദ്ര കുപുരാജ് മെമ്മോറിയൽ പുരസ്കാരം ചെന്നൈ ക്യൂൻ മേരിസ് കോളേജിൽ എം.എ ഇന്ത്യൻ സംഗീതത്തിനുള്ള യൂണിയൻ സമ്മാനം (2014) ശ്രീ കൃഷ്ണഗാന സഭയിൽ നിന്ന് 2014-ൽ വോളറ്റി വെങ്കടേശ്വരലു എൻഡോവ്മെന്റ് സമ്മാനം സംഗീതകോവിദ ഗായത്രി ഫൈൻ ആർട്സ് ലക്ഷ്മി കുപ്പസ്വാമി ട്രസ്റ്റ്, ന്യൂഡൽഹി (2015) വിദ്യാലയ ചാരിറ്റബിൾ ട്രസ്റ്റ്, ദി ഡാൻ കൾച്ചറൽ ആന്റ് സോഷ്യൽ അസോസിയേഷൻ, ചെന്നൈ (2015) എം.എ ഇന്ത്യൻ സംഗീതത്തിൽ ഒന്നാം റാങ്കും, ചെന്നൈയിലെ ക്വീൻ മേരിസ് കോളേജിൽ നിന്നുള്ള രാഗ ഹിന്ദോളത്തെ അവതരിപ്പിച്ച മികച്ച വിദ്യാർഥി ഇശൈ അരസി -തൃശൂർ ആർട്ട് ഫെസ്റ്റിവൽ ഓഫ് ഇന്ത്യ (2015)
ഡിസ്കോഗ്രാഫി Album Year Notes നാഥാ ഒലി 1999 കുമാർ ദേവയുടെ സംഗീതം പൂങ്കാത്രു എസ്. പി. ബാലസുബ്രഹ്മണ്യം 2002 സംഗീതം എൽ. വൈദ്യനാഥൻ ശ്രീ വെങ്കിടേശ സുപ്രഭതം കന്ധാ ശാസ്തി കവചം 2007 പുറത്തിറക്കിയത് എം. ബാലമുരളികൃഷ്ണൻ , നെയ്‌വേലി സന്തനഗോപാലൻ Classic Waves Fusion Album 2007 കവിപെരാസു വൈരമുത്തു , കലൈപുലി താനു എന്നിവർ റിലീസ് ചെയ്തു.
സംഗീതം ജനനി-ശങ്കർ വിശുദ്ധ ത്യാഗരാജന്റെ പഞ്ചരത്ന കൃതികൾ 2008 – ഓം നമശിവായ ശിവായ നാമ ഓം 2008 – സെന്റ് ത്യാഗരാജന്റെ ക്ലാസിക് മാർവൽ ഹിറ്റുകൾ 2009 – കീബോർഡിലെ ക്ലാസിക് ഹിറ്റുകൾ 2009 പുറത്തിറക്കിയത് എം. ബാലമുരളികൃഷ്ണൻ Classic Waves-2 സിലാംബോസായി 2010 എസ്. ജെ. ജനനിയുടെ സംഗീതം, റിലീസ് ചെയ്തത് Kകവിപെരരസു വൈരമുത്തു Classic Marvel-2 Hits of ഡോ. എം. ബാലമുരളികൃഷ്ണൻ 2010 എസ്. Ve.
ശേഖർ , പി. ഉണ്ണികൃഷ്ണൻ Classic Waves-3 2011 എസ്. ജെ. ജനനിയുടെ സംഗീതം, റിലീസ് ചെയ്തത് എസ്. പാർത്തിബാൻ എസ്. മെഹനാഥൻ Classic Marvel-3 Hits of മുത്തുസ്വാമി ദീക്ഷിതർ 2011 – Classic Marvel-4 Hits of ശ്യാമ ശാസ്ത്രി 2012 – Kannan Hits in Keyboard 2012 – ട്രിനിറ്റീസ് എവർഗ്രീൻ 1 2012 – ശ്രീ ഖന്ദർ ശാസ്തി കവചം ശ്രീ സുബ്രഹ്മണ്യ ഭുജംഗം 2012 ആലപിച്ചത് എസ്. പി. ബാലസുബ്രഹ്മണ്യം , സംഗീതം എസ്. ജെ. ജനാനി മഹാകവി ഭാരതിയാറിന്റെ വന്ദേമാതരം 2012 സംഗീതം എസ്.ജെ. ജനാനി.
ആലപിച്ചത് എസ്. പി. ബാലസുബ്രഹ്മണ്യം , ഹരിഹരൻ , പി. ഉണ്ണികൃഷ്ണൻ .
കവിപെരാസു വൈരമുത്തു , കലൈപുലി താനു , ലാ ഗണേശൻ , എസ്. മെഹനാഥൻ എന്നിവർ റിലീസ് ചെയ്തു.
ട്രിനിറ്റീസ് എവർഗ്രീൻ 2 2013 – ട്രിനിറ്റീസ് എവർഗ്രീൻ 3 2015 – പ്രഭ (Tamil movie) 2015 Singers – എം. ബാലമുരളികൃഷ്ണൻ , ഹരിഹരൻ ,പാലക്കാട് ശ്രീറാം, വിജയ് പ്രകാശ് , ശ്വേത മോഹൻ , എസ്. ജെ. ജനാനി.
എസ്. ജെ. ജനാനിയുടെ സംഗീതം Carnatic Fusion – എസ്. ജെ. ജനാനിയുടെ ഹിറ്റുകൾ 2015 – നവദുർഗാസ്– Live Concert 2015 Vol 1 2015 – നവദുർഗാസ്– Live Concert 2015 Vol 2 2015 – കർണാടിക് ക്ലാസിക്കൽ വോക്കൽ– എസ്. ജെ. ജനാനിയുടെ മികച്ചത് 2016 – കർണാടിക് ക്ലാസിക്കൽ ഇൻസ്ട്രുമെന്റൽ– എസ്. ജെ. ജനാനിയുടെ മികച്ചത് 2016 – ശിവമഹിമൈ ബ്രഹ്മകുമാരിസ് 2016 Singers – പി. ഉണ്ണികൃഷ്ണൻ , എസ്. ജെ. ജനാനി.
എസ്. ജെ. ജനാനിയുടെ സംഗീതം ഉറവുഗലെ ഒരു കാവൽ – Friendship Song – Single 2016 Music and singer – S. J. Jananiy യാരോൺസ് കാർ യാരാന – Friendship Song – Single 2016 Music and singer – S. J. Jananiy ദേവി കൃതികൾ, Vol 1 2016 – ദേവി കൃതികൾ, Vol 2 2016 – അവലംബം ബാഹ്യ ലിങ്കുകൾ ഔദ്യോഗിക വെബ്‌സൈറ്റ് എസ്. ജെ. ജനനി ഫേസ്‌ബുക്കിൽ
എസ്. തങ്കമണി അമ്മ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/S.
_ThankaManiAmma
ഹിന്ദി പണ്ഡിതയും എഴുത്തുകാരിയുമാണ് എസ്. തങ്കമണി അമ്മ .
(ജനനം: 1950 മാർച്ച് 18) ജീവചരിത്രം
പ്രസിദ്ധ ഹിന്ദി പ്രചാരകൻ പ്രൊഫ. ആർ. ജനാർദനൻപിള്ളയുടെയും ബി. സീതമ്മയുടെയും മകളായി 1950 മാർച്ച് 18-ന് തിരുവനന്തപുരത്ത് കരിക്കകത്ത് ജനിച്ചു.
1971-ൽ ഒന്നാം റാങ്കോടെ ഹിന്ദിയിൽ എം.എയും കൊച്ചിൻ യൂണിവേഴ്സിറ്റിയിൽനിന്ന് 1976-ൽ ഡോക്ടറൽ ബിരുദവും നേടി.
ഹിന്ദിയിലെ ഖണ്ഡകാവ്യങ്ങൾ ആയിരുന്നു ഗവേഷണ വിഷയം.
1973 മുതൽ കോളജ് അധ്യാപികയായി.
1987-ൽ കേരളയൂണിവേഴ്സിറ്റിയുടെ ഹിന്ദി വിഭാഗത്തിൽ റീഡറായി.
ഹിന്ദി വിഭാഗം അധ്യക്ഷയുമായി .
ദക്ഷിണഭാരതഹിന്ദി പ്രചാരസഭ, കേരളഹിന്ദി സാഹിത്യഅക്കാദമി, കേരള ഹിന്ദിപ്രചാരസഭ എന്നിവയിൽ സജീവമായി പ്രവർത്തിച്ചിട്ടുള്ള ഡോ. തങ്കമണി അമ്മ 2006-ൽ കേരളഹിന്ദി പ്രചാരസഭയുടെ പ്രസിഡന്റായി.
സഭയുടെ മുഖപത്രമായ കേരൾജ്യോതിയുടെ മാനേജിങ് എഡിറ്ററുമാണ്.
പത്തോളം കൃതികൾ രചിച്ചിട്ടുള്ള ഇവർ ഗവേഷക, നിരൂപക എന്നതോടൊപ്പം കൃതഹസ്തയായ പരിഭാഷകയുമാണ്.
മലയാളം കേ ഖണ്ഡകാവ്യ (1976), ആധുനിക് ഹിന്ദി ഖണ്ഡകാവ്യ (1987), സംസ്കൃതി കേ സ്വർ, മോഹൻ രാകേഷ് തുടങ്ങിയവയാണ് പ്രധാന കൃതികൾ.
ഒ.എൻ.വി. യുടെ സ്വയംവരവും അയ്യപ്പപ്പണിക്കരുടെ ഗോത്രയാനവും തങ്കമണി അമ്മ ഹിന്ദിയിൽ പരിഭാഷപ്പെടുത്തി.
അനേകം രചനകൾ ഹിന്ദിയിൽ നിന്ന് മലയാളത്തിലേക്കും തിരിച്ചും തർജമ ചെയ്തിട്ടുമുണ്ട്.
അഖിലേന്ത്യാ തലത്തിൽ അറിയപ്പെടുന്ന ഡോ. തങ്കമണിയുടെ സാഹിത്യയത്നങ്ങൾക്ക് അനേകം പുരസ്കാരങ്ങളും ലഭിച്ചു.
അവയിൽ ഗണേശ് ശങ്കർ വിദ്യാർഥി അവാർഡ്, യു.പി. ഗവ.
അവാർഡ്, സെൻട്രൽ ഹിന്ദി ഡയറക്ടറേറ്റ് അവാർഡ്, ഭാരതീയ അനുവാദ് പരിഷത്ത് അവാർഡ് എന്നിവ പ്രധാനമാണ്.
സുരിനാമിൽ നടന്ന ഏഴാമത് അഖിലലോക ഹിന്ദിസമ്മേളനം ഡോ. തങ്കമണിയെ ആദരിക്കുകയുണ്ടായി.
എസ്. പിനകപാണി ഇംഗ്ലീഷ് വിലാസം https://ml.wikipedia.org/wiki/S.
_Pinakapani
പ്രശസ്ത കർണാടക സംഗീതജ്ഞനായിരുന്നു ഡോ. എസ്. പിനകപാണി എന്ന ഡോ. ശ്രീപാദ പിനകപാണി (3 ആഗസ്റ്റ് 1913 - 11 മാർച്ച് 2013).
ഭിഷഗ്വരൻ എന്ന നിലയിലും പ്രശസ്തനായിരുന്ന ഇദ്ദേഹം ഡോക്ടർ ഗായകനെന്നും അറിയപ്പെട്ടിരുന്നു.
സംഗീതാലാപനത്തിൽ സ്വന്തമായ ശൈലി രൂപപ്പെടുത്തിയിരുന്ന ഇദ്ദേഹത്തിന് പത്മഭൂഷൺ ലഭിച്ചിട്ടുണ്ട്.
ശ്രീകുളം ജില്ലയിലെ പ്രിയ അഗ്രഹാരത്തിലായിരുന്നു ജനനം.
1938ൽ വിശാഖപട്ടണം ആന്ധ്ര മെഡിക്കൽ കോളജിൽ നിന്ന് എം.ബി.ബി.എസും എം.ഡിയും പാസായി.
മദ്രാസ് മെഡിക്കൽ കോളജിലും വിശാഖപട്ടണം ആന്ധ്ര മെഡിക്കൽ കോളജിലും അസി.
പ്രഫസറായിരുന്നു.
കുർണൂൽ മെഡിക്കൽ കോളജിൽ നിന്ന് പ്രഫസർ ഓഫ് മെഡിസിൻ ആയി വിരമിച്ചു.
ഒൻപതു വർഷത്തോളം പക്ഷാഘാതം മൂലം  തളർന്നു കിടക്കുകയായിരുന്ന ഇദ്ദേഹം കിടക്കയിലിരുന്ന് അനേകം പേരെ സംഗീതം അഭ്യസിപ്പിച്ചു.
കൃതികൾ മനോധർമ്മ സംഗീതം ` `പല്ലവി ഗാനസുധ `സംഗീത സൗരഭം പുരസ്കാരങ്ങൾ പത്മഭൂഷൺ സംഗീത നാടക അക്കാദമിയുടെ ടാഗോർ ഫെലോ(2011) കേന്ദ്ര സംഗീതനാടക അക്കാദമി പുരസ്കാരം (1977) in 1977.
ആന്ധ്ര സർവകലാശാലയുടെ കലാ പ്രപൂർണ പുരസ്കാരം തിരുമല തിരുപ്പതി ദേവസ്ഥാനത്തിന്റെ ഗാനവിദ്യാ വർധി പുരസ്കാരം അവലംബം ↑ ↑ പുറം കണ്ണികൾ Briefly: Award for music exponent , The Hindu, April 1, 2004 Archived 2008-03-13 at the Wayback Machine .
Music greats fete Pinakapani , The Hindu, November 28, 2005 Archived 2006-05-26 at the Wayback Machine .
For him, music is worship , The Hindu, November 3, 2006 Archived 2007-03-18 at the Wayback Machine .
വെബ്സൈറ്റ് Archived 2012-02-06 at the Wayback Machine .
എസ്. നിജലിംഗപ്പ
സിദ്ധവനഹള്ളി നിജലിംഗപ്പ (10 ഡിസംബർ 1902 - 8 ഓഗസ്റ്റ് 2000) ഒരു ഇന്ത്യൻ കോൺഗ്രസ് കാരനായ രാഷ്ട്രീയക്കാരനും അഭിഭാഷകനും ഇന്ത്യൻ സ്വാതന്ത്ര്യ സമര പ്രവർത്തകനുമായിരുന്നു.
അഖിലേന്ത്യാകോൺഗ്രസ് കമ്മറ്റി പ്രസിഡണ്ടായും അദ്ദേഹം പ്രവർത്തിച്ചിട്ടുണ്ട്.
മൈസൂർ സംസ്ഥാനത്തിന്റെ (ഇപ്പോൾ കർണാടക ) നാലാമത്തെ മുഖ്യമന്ത്രിയായിരുന്നു അദ്ദേഹം, രണ്ട് തവണ (1956-1958, 1962-1968) മുഖ്യമന്ത്രിയായി സേവനമനുഷ്ഠിച്ചു.
ഇന്ത്യൻ സ്വാതന്ത്ര്യ സമരത്തിന് പുറമേ, കർണാടക ഏകീകരണ പ്രസ്ഥാനത്തിലും അദ്ദേഹം ഒരു പ്രധാന പങ്ക് വഹിച്ചു.
കർണ്ണാടക സംസ്ഥാനത്തിന്റെ പുരോഗതിക്ക് വളരേയധികം സംഭാവന നൽകിയ അദ്ദേഹത്തെ കർണാടകരത്ന അവാർഡ് നൽകി ആദരിച്ചിട്ടുണ്ട്.
1902 ഡിസംബർ 10-ന് മദ്രാസ് പ്രസിഡൻസിയിലെ ബെല്ലാരി ജില്ലയിലെ ഹലുവാഗലു എന്ന ചെറിയ ഗ്രാമത്തിലെ ഒരു ഇടത്തരം കുടുംബത്തിലാണ് നിജലിംഗപ്പ ജനിച്ചത്.
ചെറുകിട വ്യവസായിയായ പിതാവ് നിജലിംഗപ്പയ്ക്ക് അഞ്ച് വയസ്സുള്ളപ്പോൾ മരിച്ചു; അവന്റെ അമ്മ ഒരു വീട്ടമ്മയായിരുന്നു.
അദ്ദേഹത്തിന്റെ കുടുംബം ലിംഗായത്ത് ഹിന്ദുക്കളായിരുന്നു ; നിജലിംഗപ്പയുടെ അമ്മ ശിവഭക്തയായിരുന്നു .
തന്റെ "അച്ഛന്റെ പൂർവ്വികർ എല്ലാം പണക്കാരായിരുന്നു " എന്നും അവർ "ചൂതാട്ടം, മദ്യപാനം, സ്ത്രീഗമനം എന്നിവയിൽ തങ്ങളുടെ സമ്പത്ത് വിനിയോഗിച്ചു" എന്നും നിജലിംഗപ്പ പിന്നീട് ഓർമ്മിപ്പിച്ചു.
"അമ്മയുടെ അച്ഛൻ [തന്റെ] മാതാപിതാക്കളെ സഹായിച്ചു എങ്കിലും,  കുടുംബം ഇപ്പോഴും വളരെ ദരിദ്രരായിരുന്നു" എന്ന് അദ്ദേഹം കൂട്ടിച്ചേർത്തു.
ദാവണഗരെയിലാണ് വളർന്നത്, കുട്ടിക്കാലത്ത്, മുതിർന്ന അധ്യാപകനായ വീരപ്പ മാസ്റ്റർ പരമ്പരാഗത വിദ്യാഭ്യാസം നൽകി.
1919-ൽ ദാവൻഗരെയിലെ ഒരു ഔപചാരികമായ വെസ്റ്റേൺ പ്രൈമറി സ്കൂളിലും തുടർന്ന് ചിത്രദുർഗയിലെ ഒരു സെക്കൻഡറി സ്കൂളിലും ചേർന്നു.
ഈ സമയത്ത്, ആനി ബസന്റിന്റെ കൃതികൾ വായിച്ചതിനുശേഷം അദ്ദേഹം രാഷ്ട്രീയത്തിൽ താൽപ്പര്യം പ്രകടിപ്പിച്ചു.
1924-ൽ അദ്ദേഹം ബെംഗളൂരു സെൻട്രൽ കോളേജിൽ നിന്ന് കലയിൽ ബിരുദം നേടി, 1926-ൽ പൂനെയിലെ ഇന്ത്യൻ ലോ സൊസൈറ്റിയുടെ ലോ കോളേജിൽ നിന്ന് നിയമബിരുദം നേടി
ഇന്ത്യൻ സ്വാതന്ത്ര്യസമരത്തിലെ മറ്റ് പല നേതാക്കളെയും പോലെ, പരമ്പരാഗത ഇന്ത്യൻ ശൈലിയും പാശ്ചാത്യ രീതിയിലുള്ള വിദ്യാഭ്യാസവും സമന്വയിപ്പിച്ചാണ് അദ്ദേഹത്തിന് ലഭിച്ചത്.
മഹാത്മാഗാന്ധിയുടെയും രാജേന്ദ്രപ്രസാദിന്റെയും ആശയങ്ങളിൽ സ്വാധീനം ചെലുത്തിയ അദ്ദേഹം തന്റെ ജന്മനാടായ കർണാടകയിലെ സ്വാതന്ത്ര്യ സമരത്തിൽ സജീവമായി പങ്കെടുക്കാൻ തുടങ്ങി.
ഇന്ത്യൻ നാഷണൽ കോൺഗ്രസ് സെഷനുകളിൽ കാഴ്ചക്കാരനായി നിജലിംഗപ്പ പങ്കെടുത്തു.
1936-ൽ എൻ.എസ്. ഹർദിക്കറുമായി സമ്പർക്കം പുലർത്തിയപ്പോൾ അദ്ദേഹം സംഘടനയിൽ സജീവമായ താൽപ്പര്യം പ്രകടിപ്പിച്ചു.
ആദ്യം ഒരു സന്നദ്ധപ്രവർത്തകനായി സേവനമനുഷ്ഠിച്ച അദ്ദേഹം പിന്നീട് പ്രദേശ് കോൺഗ്രസ് കമ്മിറ്റിയുടെ പ്രസിഡന്റായി, തുടർന്ന് 1968-ൽ അഖിലേന്ത്യാ കോൺഗ്രസ് കമ്മിറ്റിയുടെ പ്രസിഡന്റായി.